stanford-oval/wikipedia huggingface dataset:
Always Ascending

| Always Ascending Franz Ferdinand |
| --- | --- | --- |

Studioalbumin tiedot
 Äänitetty : 2016–2017 RAK Studios (Lontoo) Motorbass (Pariisi)
 Julkaistu: 9. helmikuuta 2018
 Formaatti: CD, vinyyli, C-kasetti, digitaalinen lataus, suoratoisto
 Tuottaja(t): Philippe Zdar
 Tyylilaji: alternative rock, poprock, dance-punk, uusi aalto
 Kesto: 39.48
 Levy-yhtiö: Domino Records
Listasijoitukset
  Sveitsi: 5. (5 viikkoa)  Britannia: 6. (2 viikkoa)  Yhdysvallat: 59. (1 viikko) Ks. lisää listasijoituksia
Franz Ferdinandin muut julkaisut
| Right Thoughts, Right Words, Right Action 2013 | Always Ascending 2018 | Hits to the Head 2022 |
Singlet albumilta Always Ascending
 ”Always Ascending” Julkaistu: 25. lokakuuta 2017  ”Feel the Love Go” Julkaistu: 8. tammikuuta 2018  ”Lazy Boy” Julkaistu: 25. tammikuuta 2018  ”Glimpse of Love” Julkaistu: 26. maaliskuuta 2018
Always Ascending on skotlantilaisen rockyhtye Franz Ferdinandin viides studioalbumi, ja se julkaistiin 9. helmikuuta 2018. Albumin on tuottanut muun muassa Beastie Boysin ja Phoenixin kanssa työskennellyt Philippe Zdar. Always Ascending on yhtyeen ensimmäinen albumi sitten vuoden 2013 Right Thoughts, Right Words, Right Actionin ja ensimmäinen, jossa soittaa uusi jäsen, kosketinsoittaja Julian Corrie. Pitkäaikainen kitaristi Nick McCarthy jätti yhtyeen vuonna 2016 ja hänen tilalleen otettiin kiertuejäseneksi lisäksi kitaristi Dino Bardot.
Albumin nimikkokappale ”Always Ascending” julkaistiin 25. lokakuuta 2017 ja sen musiikkivideo 4. joulukuuta. Toinen single ”Feel the Love Go” julkaistiin musiikkivideon kanssa 8. tammikuuta 2018 ja kolmas single ”Lazy Boy” 25. tammikuuta.
Always Ascending debytoi kotimaassaan Britannian albumilistan sijalla 6. ja oli listalla kaksi viikkoa. Sen kaupallinen menestys oli kuitenkin aiempia albumeita heikompaa, eikä se edellisistä poiketen yltänyt esimerkiksi Suomen virallisella listalla 50 myydyimmän joukkoon.
Taustaa

Franz Ferdinand ryhtyi neljännen studioalbuminsa, elokuussa 2013 julkaistun Right Thoughts, Right Words, Right Actionin jälkeen yhteistyöhön yhdysvaltalaisen Sparks-yhtyeen kanssa. Vuonna 2015 ne julkaisivat yhteistyöalbumin FFS ja olivat lyhyellä kiertueella.
Heinäkuussa 2016 ilmoitettiin Franz Ferdinandin alkuperäisjäsenen, kitaristi Nick McCarthyn jäävän pois seuraavalta albumilta viettääkseen enemmän aikaa perheensä kanssa. Toukokuussa 2017 ilmoitettiin kahden uuden jäsenen, Dino Bardotin ja Julian Corrien liittyvän yhtyeeseen korvaamaan McCarthyn.
Äänitys

Albumi äänitettiin RAK Studios -studiolla Lontoossa ja Motorbass-studiolla Pariisissa. Yhtye työskenteli tuottaja Philippe Zdarin kanssa, joka tunnetaan muun muassa ranskalaisesta popyhtye Cassiuksesta.
Musiikillinen tyyli ja kappaleet

Always Ascending sisältää Franz Ferdinandin aiempaan tuotantoon verrattuna enemmän vaikutteita diskomusiikista ja synthpopista. Albumia on myös kuvailtu aiempia funkimmaksi. Kappaleiden kirjoittamisesta vastasi ensimmäistä kertaa koko yhtye, kun aiemmin kappaleet olivat pääosin Alex Kapranosin ja Nick McCarthyn tekemiä.
Promootio ja julkaisu

Kaksi päivää ennen albumin julkistamista, 23. lokakuuta 2017 yhtye jakoi Facebookissa, Twitterissä ja Instagramissa kymmenen sekunnin pätkän uudesta kappaleesta ”Always Ascending”. 25. lokakuuta kappale julkaistiin singlenä, ja samalla ilmoitettiin tulevan albumin nimi, kansikuva, kappaleet ja julkaisupäivämäärä. Albumia seuraavan kiertueen päivämäärät ilmoitettiin myös samana päivänä. Maailmankiertue alkoi 4. joulukuuta 2017 Seattlesta, Yhdysvalloista.
Always Ascending julkaistiin 9. helmikuuta 2018 levy-yhtiö Domino Recordsin kautta. Se tuli saataville digitaalisena latauksena, suoratoistopalveluissa, 12 tuuman vinyylilevynä, CD-levynä ja C-kasettina.
Vastaanotto

| Vastaanotto> Yhteispisteet.Julkaisu | Vastaanotto> Yhteispisteet.Pisteet |
| --- | --- |
Metacritic: 72/100
Arvostelupisteet
Julkaisu: Pisteet
Clash: sävyltään kriittinen
Desibeli.net: 
Drowned in Sound: 7/10
Newsday: 
NME: 
Pitchfork: 6,9/10
Rolling Stone: 
Slant Magazine: 
Soundi: 
The Daily Telegraph: 
The Irish Times: 
| 0 | 1 | 2 |
| --- | --- | --- |
| ” | Albumin esitellyt nimikappale on iskevä hittibiisi, eikä muukaan materiaali siitä kauaksi jää. Tasapainoisella kokonaisuudella menokenkä ei kärsi jatkuvasta jorauksesta, vaan saa myös kiillellä rauhassa yöelämän valojen loisteessa. | ” |
– Eero Kettunen, Soundi
Always Ascending sai kriitikoilta pääosin positiivisen vastaanoton. Se on saavuttanut Metacritic-sivustolla 72/100 pistettä, jotka perustuvat 27 arvosteluun. Monet lehdet kehuivat albumin uutta, kokeellisempaa tyylisuuntaa.
Suomalaisen Desibeli.net -sivuston Mika Roth antoi albumille neljä tähteä viidestä ja kehui etenkin albumin puolivälin kappaleita ”The Academy Award” ja ”Lois Lane”. Brittiläisen NME:n Andrew Trendell antoi sille myös neljä tähteä viidestä ja sanoi Franz Ferdinandin olevan ”uudestisyntynyt”.
Kappaleet

Albumin kappalelista julkistettiin lokakuussa 2017. Kaikki kappaleet on kirjoittaneet Alex Kapranos, Paul Thomson, Bob Hardy ja Julian Corrie. Kaikki kappaleet on tuottanut Philippe Zdar.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Always Ascending | 5.21 |  |  |  |  |  |  |  |
| 2. | Lazy Boy | 2.59 |  |  |  |  |  |  |  |
| 3. | Paper Cages | 3.40 |  |  |  |  |  |  |  |
| 4. | Finally | 3.09 |  |  |  |  |  |  |  |
| 5. | The Academy Award | 4.14 |  |  |  |  |  |  |  |
| 6. | Lois Lane | 3.34 |  |  |  |  |  |  |  |
| 7. | Huck and Jim | 3.35 |  |  |  |  |  |  |  |
| 8. | Glimpse of Love | 3.12 |  |  |  |  |  |  |  |
| 9. | Feel the Love Go | 4.46 |  |  |  |  |  |  |  |
| 10. | Slow Don’t Kill Me Slow | 5.18 |  |  |  |  |  |  |  |
|  |  | 39.48 |  |  |  |  |  |  |  |
Kappaleet > Japanin julkaisun lisäkappale

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 11. | Demagogue | 2.40 |  |  |  |  |  |  |  |
Japanin julkaisun lisäkappale ”Demagogue” julkaistiin alun perin osana 30 Days, 50 Songs -kampanjaa syksyllä 2016.
Singlejulkaisut

| Single | Julkaistu | Merkittävät listasijoitukset |
| --- | --- | --- |
| ”Always Ascending” | 25. lokakuuta 2017 |  Alternative Songs: 30.  Ultratop (Flanderi): 31.  Ultratop (Vallonia): 31. |
| ”Feel the Love Go” | 8. tammikuuta 2018 | – |
| ”Lazy Boy” | 25. tammikuuta 2018 | – |
| ”Glimpse of Love” | 26. maaliskuuta 2018 | – |
Kokoonpano ja henkilöstö > Yhtye

Alex Kapranos – laulu, kitara
Bob Hardy – basso
Paul Thomson – rummut, lyömäsoittimet
Julian Corrie – syntetisaattori, kosketinsoittimet, taustalaulu
Kokoonpano ja henkilöstö > Lisämuusikot

Terry Edwards – saksofoni (”Feel the Love Go”)
Kokoonpano ja henkilöstö > Tuotanto

Tuottaja, miksaus: Philippe Zdar
Avustava tuotanto: Mike Horner, Pierre Juarez
Masterointi: Mike Marsh
Avustajat: Antoine Poyeton (Motorbass-studiolla), Will Purton (RAK-studiolla)
Kansikuva: Matthew Cooper (graafinen suunnittelu), Sylvain Deleu (valokuva), Melissa Appleton (lasiveistos), Edwin Burdis (koordinaattori)
Listasijoitukset

| Lista | Paras sijoitus | Viikkoja listalla |
| --- | --- | --- |
|  Australian ARIA-albumilista | 28. | 1 |
|  Itävallan Ö3-albumilista | 16. | 2 |
|  Belgian Ultratop-albumilista | 21. | 2 |
|  Alankomaiden MegaCharts-albumilista | 19. | 2 |
|  Ranskan SNEP-albumilista | 23. | 5 |
|  Saksan GfK-albumilista | 13. | 1 |
|  Irlannin IRMA-albumilista | 35. | 1 |
|  Italian FIMI-albumilista | 31. | 2 |
|  Portugalin AFP-albumilista | 14. | 3 |
|  Espanjan Promusicae-albumilista | 20. | 7 |
|  Sveitsin Hitparade-albumilista | 5. | 5 |
|  Britannian albumilista | 6. | 2 |
|  Yhdysvaltain Billboard 200 -albumilista | 59. | 1 |
Listasijoitusten lähde:
Yhtyeen uudet jäsenet, kitaristi Dino Bardot (vas.) ja kosketinsoittaja Julian Corrie (oik.)
Universidad Complutense de Madrid

| Universidad Complutense de Madrid |
| --- | --- |

 lat. Universitas Complutensis 
Perustettu:  1836
Tyyppi:  Julkinen
Rehtori:  José Carrillo
Henkilökunta:  11 162
Opiskelijoita:  85 505
Sijainti:  Madrid,  Espanja ()
Kampus:  Madridin yliopistokaupunki Somosaguas
Sivusto:  http://www.ucm.es/
Universidad Complutense de Madrid on Madridissa sijaitseva Espanjan
suurin ja Euroopan toiseksi suurin yliopisto. Nykyisen nimen yliopisto sai vuonna 1836, ja sen kampukset sijaitsevat Moncloa-Aravacan alueella ja Pozuelo de Alarcónissa.
Kastilian kuningas Sancho IV myönsi Toledon arkkipiispa Gonzalo García Gudielille 1293 luvan perustaa Studium generale Alcalá de Henaresiin (lat. Complutum). Kardinaali Cisneros sai 1499 paavi Aleksanteri VI:lta luvan laajentaa Studium generale yliopistoksi, joka sai nimen Universitas Complutensis.
Aiheesta muualla

Kuvia tai muita tiedostoja aiheesta Universidad Complutense de Madrid Wikimedia Commonsissa
Balilla

Balilla-patsas Genovassa
Giovan Battista Perasso, lempinimeltään Balilla (Liguurin kielessä "pieni pallo" tai "pikkupoika"), oli genovalainen poika, joka käynnisti kapinan Genovan kaupungin miehittäneitä Habsburgien joukkoja vastaan vuonna 1746 Itävallan perimyssodan aikana. Balillan sanotaan käynnistäneen kansannousun 5. joulukuuta heittämällä itävaltalaisjoukkoja kivellä.
Noin vuosisata myöhemmin Italian yhdistymisen aikana Balillasta luotiin tietoisesti myyttinen italialainen patriootti ja kansallissankari, vaikkakaan genovalaisten vuoden 1746 kapina itävaltalaisia vastaan ei ollut luonteeltaan nationalistinen. Vuonna 1847 Goffredo Mamelin sanoittamassa Italian kansallislaulussa Il Canto degli Italiani Balilla mainitaan säkeessä "I bimbi d'Italia / si chiaman Balilla" ("Italian lapset / ovat nimeltään Balilla"). Balillan mukaan nimettiin esimerkiksi Italian kuninkaallisen laivaston Balilla-luokan sukellusveneet, Fiat 508 Balilla -automalli sekä Italian kansallisen fasistipuolueen nuorisojärjestö Opera Nazionale Balilla.
Valko (kuvitteellinen hevonen)

Valko on yksisilmäinen valkoinen hevonen Aleksis Kiven Seitsemässä veljeksessä. Valko on merkittävässä osassa veljesten elämässä, ja se mainitaan teoksessa nimeltä kolmisenkymmentä kertaa. Suomenhevosen kulttuurihistoriaan perehtyneen professori Olli Alhon mukaan Valko on romaanissa kuin kahdeksas veljes, joka asuukin talvella veljesten kanssa samassa pirtissä. Hänen mukaansa Valkon kuvaus kuvaa hevosen asemaa 1800-luvun maalaistalossa ilmeisen todenmukaisesti. Hevosen sukupuoli jää kuitenkin romaanissa avoimeksi.
Aleksis Kivi oli lukenut mies ja saanut paljon vaikutteita maailmankirjallisuuden merkkiteoksista. Kotimaisen kirjallisuuden professori Hannes Sihvo näki Valkossa yhteyksiä Ilmestyskirjan porton valkoiseen hevoseen. Veljesten ja pirun kohtaaminen on Asko Korpelan mukaan Kiven komiikan mestarilaukauksia. Piru paljastuu veljesten hevoseksi Valkoksi. Kirjailija Jukka Parkkinen muistuttaa, että samantapainen kohtaus on myös Daniel Defoen Robinson Crusoessa, kun Robinson näkee samanlaisen paholaisen silmien kiillon pimeässä luolassa.
UEFA:n karsinnat jalkapallon maailmanmestaruuskilpailuihin 2018 – Lohko C

Lohko C UEFA:n karsinnoissa jalkapallon maailmanmestaruuskilpailuihin 2018 oli yksi yhdeksästä UEFA:n lohkoista karsinnoissa vuoden 2018 jalkapallon maailmanmestaruuskilpailuihin. Lohkossa pelasivat Azerbaidžan, Norja, Pohjois-Irlanti, hallitseva maailmanmestari Saksa, San Marino ja Tšekki. Saksa eteni lohkovoittajana lopputurnaukseen ja Pohjois-Irlanti pääsi lohkokakkosena jatkokarsintaan.
Sarjataulukko

| Sij>  | Joukkuen • k •  | O | V | T | H | TM | PM | ME | P | Karsinta |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 |  Saksa | 10 | 10 | 0 | 0 | 43 | 4 | +39 | 30 | Etenee lopputurnaukseen |  | — | 2–0 | 3–0 | 6–0 | 5–1 | 7–0 |
| 2 |  Pohjois-Irlanti | 10 | 6 | 1 | 3 | 17 | 6 | +11 | 19 | Etenee 2. kierrokselle |  | 1–3 | — | 2–0 | 2–0 | 4–0 | 4–0 |
| 3 |  Tšekki | 10 | 4 | 3 | 3 | 17 | 10 | +7 | 15 |  |  | 1–2 | 0–0 | — | 2–1 | 0–0 | 5–0 |
| 4 |  Norja | 10 | 4 | 1 | 5 | 17 | 16 | +1 | 13 |  |  | 0–3 | 1–0 | 1–1 | — | 2–0 | 4–1 |
| 5 |  Azerbaidžan | 10 | 3 | 1 | 6 | 10 | 19 | −9 | 10 |  |  | 1–4 | 0–1 | 1–2 | 1–0 | — | 5–1 |
| 6 |  San Marino | 10 | 0 | 0 | 10 | 2 | 51 | −49 | 0 |  |  | 0–8 | 0–3 | 0–6 | 0–8 | 0–1 | — |
↑  Lohkojen kahdeksan parasta toiseksi tullutta etenee toiselle kierrokselle (pudotuspelit). Yhdeksänneksi sijoittunut joukkue putoaa.
Bernard Katz

| Bernard Katz |
| --- | --- |

Henkilötiedot
Syntynyt: 26. maaliskuuta 1911 Leipzig, Saksa
Kuollut: 20. huhtikuuta 2003 Lontoo, Yhdistynyt kuningaskunta
Koulutus ja ura
Tutkinnot:  Leipzigin yliopisto University College London
Väitöstyön ohjaaja:  Archibald Vivian Hill ja Martin Gildemeister
Instituutti:  University College London Sydney Hospital
Tutkimusalue:  Biofysiikka
Palkinnot:   Nobelin lääketieteen palkinto (1970)
Bernard Katz (26. maaliskuuta 1911 – 20. huhtikuuta 2003) oli saksalais-englantilainen biofyysikko. Hän toimi professorina Lontoon University Collegessa vuosina 1952–1978. Hän sai vuonna 1970 Nobelin lääketieteen palkinnon yhdessä Julius Axelrodin ja Ulf von Eulerin kanssa  havainnoista, jotka koskivat hermovälittäjäaineita ja niiden vaikutusmekanismeja.
Aston Martin Valkyrie

| Aston Martin Valkyrie |
| --- | --- |

Valmistustiedot
Valmistusmaa:   Iso-Britannia
Valmistaja:  Aston Martin
Valmistusvuodet:  2016–2019 (prototyypit) 2021– (tuotanto)
Tuotantomäärä:  150 kappaletta
Korimalli:  2-paikkainen coupé
Luokka:  superauto
Edeltäjä:  ei suoranaista
Seuraaja:  –
Tekniset tiedot
Henkilöluku:  2
Teho:  1014 hv (756 kW) + 119 kW sähkömoottori = 865 kW
Vääntö:  900 Nm
Vaihteisto:  7-vaihteinen Ricardo
Mitat
Massa:  1 050–1 100 kg
Aston Martin Valkyrie (koodinimeltään AM-RB 001 ja projektinimeltään Nebula) on rajoitetusti valmistettu hybridiurheiluauto, joka on rakennettu yhteistyössä brittiläisten autovalmistajien Aston Martinin, Red Bull Racing Advanced Technologiesin ja monen muun kanssa. 4. marraskuuta 2021 Aston Martin ilmoitti rakentaneensa ensimmäisen tuotantomallin asiakkaalle. Moottorina on 6,5-litrainen, vapaasti hengittävä V12, Cosworth RA.
Balin pommi-iskut 2002

| Balin pommi-iskut 12>  lokakuuta 2002 |
| --- | --- |
 Kutan pommi-iskun muistomerkki.
Paikka:   Bali, Indonesia
Ajankohta:  12. lokakuuta 2002  23.05– (UTC+8)
Iskutyyppi:  itsemurhaisku, autopommi ja muita pommituksia
Kuolleita:  202
Haavoittuneita:  209
Epäilty/epäillyt:  Jemaah Islamiyah -liike
Balin pommi-iskut 2002 tapahtuivat Kutan turistialueen yökerhossa Balin saarella Indonesiassa 12. lokakuuta 2002. 202 ihmistä kuoli ja 209 haavoittui. Iskut olivat tuhoisin terrori-isku Indonesian historiassa. Suurin osa uhreista oli turisteja ja heistä 88 oli kotoisin Australiasta.
9. marraskuuta 2008 kolme pääsyyllistä teloitettiin ampumalla Nusakambanganin vankilassa.
Valko-otsasureli

| Valko-otsasureli |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Kädelliset Primates
Heimo::  Vanhan maailman häntäapinat Cercopithecidae
Suku::  Surelit Presbytis
Laji::  Presbytis
Kaksiosainen nimi
 Presbytis frontata  Müller, 1838 
Katso myös
   Valko-otsasureli Wikispeciesissä   Valko-otsasureli Commonsissa 
Infobox OKNimi-testi OKIUCN-testi OK: 
Valko-otsasureli (Presbytis frontata) on sureleiden sukuun kuuluva apinalaji. Lajia tavataan vain Borneossa.
Valko-otsasurelin tunnistaa valkoisesta täplästä sen otsassa.
Valko-otsasurelit painavat 5–7 kg. Pää ja vartalo ovat 47–55 cm pitkät, häntä 65–75 cm. Urokset ovat suurempia kuin naaraat. Selkäpuoli on harmaanruskea, vatsapuoli kellanvaalea.
Valkoalpi

| Valkoalpi |
| --- | --- |

Tieteellinen luokittelu
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Lahko::  Ericales
Heimo::  Esikkokasvit
Suku::  Alvet Lysimachia
Laji::  clethroides
Kaksiosainen nimi
 Lysimachia clethroides  Duby 
Katso myös
   Valkoalpi Commonsissa 
Infobox OKVirheellinen NIMI-arvo: 
Valkoalpi (Lysimachia clethroides) on monivuotinen, koristekasvina viljelty esikkokasvi. Se kasvaa 30–100 senttimetriä korkeaksi. Sillä on pysty, haaraton varsi. Varsilehdet kasvavat kierteisesti, ne ovat mustapisteisiä, soikean tai suikean muotoisia. Valkoalven kukinto on tiheä latvaterttu, joka koostuu runsaista pienistä valkoisista kukista. Kukan teriö on 5–7,5 millimetriä leveä. Hedelmänä on pallomainen kota. Lajinimi clethroides viittaa kletrojen (Clethra) sukuun, joka kuuluu samaan lahkoon mutta eri heimoon.
Valkoalpi esiintyy alkuperäisenä itäisimmässä Aasiassa: Itä-Kiinassa, Koreassa, Japanissa, Vietnamissa ja Venäjän Kaukoidän Primorjessa. Sitä esiintyy viljelykarkulaisena tai tulokkaana myös Euroopassa ja Yhdysvalloissa.
Artakserkses II

Artakserkses II Mnemon (noin 436–358 eaa.) oli Persian kuningas vuodesta 404 eaa. aina kuolemaansa asti.
Artakserkses nousi valtaistuimelle isänsä Dareios II:n kuoltua. Hänen nuorempi veljensä Kyyros nuorempi, joka oli satraappi Vähässä-Aasiassa, hyökkäsi häntä vastaan ja yritti kaapata vallan. Vuonna 401 eaa. Artakserkses kukisti veljensä Kunaksen taistelussa. Kyyroksen sotaretkellä mukana ollut ateenalainen Ksenofon kirjoitti retkestä myöhemmin kirjan Kyyroksen sotaretki (kreik. Αναβασις, Anabasis).
Seuraavaksi Artakserkses joutui taistelemaan kapinoivia satraappeja vastaan vuosina 366–358 eaa.
Vuonna 386 eaa. Artakserkses pakotti kreikkalaiset kaupunkivaltiot allekirjoittamaan Antalkidaan rauhan.
Aiheesta muualla

Kuvia tai muita tiedostoja aiheesta Artakserkses II Wikimedia Commonsissa
| 0 | 1 | 2 |
| --- | --- | --- |
| Edeltäjä: Dareios II | Persian kuningas Akemenidien hallitsijasuku | Seuraaja: Artakserkses III |
| 0 | 1 | 2 |
| --- | --- | --- |
| Edeltäjä: Dareios II | Egyptin faarao Akemenidien hallitsijasuku 27. Dynastia | Seuraaja: Amyrtaios |
Valdeblore

| Valdeblore |
| --- | --- |

 vaakuna
 Valdeblore
 Koordinaatit: 44°04′19″N, 7°10′19″E 
Valtio:  Ranska
Alue:  Provence-Alpit-Riviera
Departementti:  Alpes-Maritimes
Arrondissementti:  Nizza
Pinta-ala:  
 – Kokonaispinta-ala:  94,2 km²
Väkiluku (2014):  870 
 – Väestötiheys:  9 as./km²
Kunnan numero:  06153
 
 Kunnan kotisivut 
Infobox OKVirheellinen NIMI-arvo: 
Valdeblore on kunta Kaakkois-Ranskassa Alpes-Maritimesin departementissa Provence-Alpit-Rivieran alueella. Sen sijaitsee noin 70 kilometriä Nizzasta pohjoiseen.
La Colmianen hiihtokeskus kesällä
Kunnassa sijaitseva hiihtokeskus La Colmiane on yksi Meri-Alppien vanhimmista. Se on perustettu vuonna 1931. Hiihtokeskuksessa on kolmekymmentä kilometriä laskettelurinteitä, jotka sijaitsevat 1500 - 1800 metrin korkeudella merenpinnan yläpuolella.
Aiheesta muualla

Kuvia tai muita tiedostoja aiheesta Valdeblore Wikimedia Commonsissa
Uusi Suomi (verkkolehti)

| Uusi Suomi |
| --- | --- |

Lehtityyppi:  Verkkolehti
Julkaisija:  Alma Talent Oy
ISSN:  ISSN 1798-8667
Perustettu:  10. lokakuuta 2007
Päätoimittaja:  Jenni Tamminen
Kotimaa:  Suomi
Kieli:  suomi
Aiheesta muualla
Kotisivu
Uusi Suomi (uusisuomi.fi) on suomalainen uutis- ja blogipalvelu. Uusi Suomi aloitti toimintansa 10. lokakuuta 2007, ja se käyttää vuonna 1991 lopettaneen päivälehden Uuden Suomen nimeä. Sivusto ei ole sitoutunut poliittisesti.
Uuden Suomen verkkosivustolla oli vuonna 2015 keskimäärin noin 500 000 eri kävijää viikossa.
Uuden Suomen päätoimittaja on Jenni Tamminen, joka toimi aiemmin Uuden Suomen uutispäällikkönä. Markku Huusko toimi lehden päätoimittajana vuoteen 2020 asti, ja toimi vuosina 1990–1991 sanomalehti Uuden Suomen taloustoimittajana. Uusi Suomi liitettiin Alma Median Alma Talent -yksikköön vuonna 2016.
Historia

Niklas Herlinin Nikotiimi Oy osti toukokuussa 2007 Alma Medialta Uuden Suomen tavaramerkin ja varasi internet-osoitteet uusisuomi.fi ja usari.fi. Herlin ilmoitti aloittavansa syksyllä 2007 Uuden Suomen julkaiseminen verkkolehtenä uusisuomi.fi, joka Herlinin ja päätoimittajaksi nimitetyn Arvopaperi-lehden toimituspäällikön Markku Huuskon mukaan on "suomalaishenkinen, monipuolinen, särmikäs ja uutta luova".
Uusisuomi.fi julistautui sitoutumattomaksi ja puolueettomaksi, mutta aatetaustaltaan sen on tarkoitus Herlinin ja Huuskon mukaan jatkaa sanomalehti Uuden Suomen suomalaishenkistä perintöä. Huusko on kuvaillut uutta Uutta Suomea "isänmaalliseksi verkkolehdeksi". Helsingin Sanomien mukaan lehti ei ryhdy "ääri-isänmaallisten ryhmien" mielipiteiden sanansaattajaksi.
Herlin toimi verkkojulkaisun kustantajana, Kustannusosakeyhtiö Uuden Suomen pääomistajana sekä hallituksen puheenjohtajana. Toimituksessa työskentelee alle kymmenen henkilöä.
Yhtiö teki vuonna 2014 liikevaihtoa yli miljoona euroa, ja tulos oli runsaat 100 000 euroa tappiollinen.
Uutispalvelun lisäksi Uudessa Suomessa on Puheenvuoro- ja Vapaavuoro-nimiset blogipalvelut, johon kuka tahansa voi perustaa oman blogin omalla nimellään. Aluksi blogeja perustivat lähinnä vuoden 2008 kunnallisvaaliehdokkaat. Eurovaaleissa 2009 palvelussa piti blogia 241 ehdokkaasta lähes kolmannes eli 79. Yhteiskunnalliseen keskusteluun keskittyvässä Puheenvuoro-palvelussa on nykyisin tuhansia blogeja. Verkkomedia oli lyhyen aikaa vuonna 2014 yhteistyössä Radio Ravun kanssa. Yhteistyö päättyi kesäkuussa 2014.
Elokuussa 2016 Herlin ilmoitti myyvänsä julkaisun Alma Medialle. Herlin oli sijoitusyhtiönsä kautta Alma Median suuromistaja ja hallituksen jäsen. Herlinin mukaan kauppa oli tappiollinen.
Syyskuussa 2019 sivusto uudistettiin käyttämään Alman verkkoalustaa, joka on yhteinen mm. Kauppalehden ja Talouselämän kanssa.
Sivuston blogipalveluissa otettiin käyttöön WordPress-alusta.
Kiista nimen käyttöoikeudesta

Vihreä liitto otti kampanjalauseekseen eduskuntavaaleissa 2011 Uusi Suomi -sanaparin. Verkkolehti uusisuomi.fi haastoi Vihreät käräjille tavaramerkin luvattomasta käytöstä, mutta hävisi kiistan. Oikeuden mukaan uusi-adjektiivin käyttö valtion nimen kanssa ei ole tavaramerkin käyttämistä elinkeinotoiminnassa.
Bernard Kiprop Kipyego

Bernard Kiprop Kipyego Pariisin maratonilla vuonna 2011.
Bernard Kiprop Kipyego (s. 16. heinäkuuta 1986 Keiyo, Kenia) on kenialainen kestävyysjuoksija.
Kipyego voitti St. Etiennen maastojuoksun MM-kisoissa 2005 hopeaa nuorten sarjassa. Kaksi vuotta myöhemmin hän voitti Mombasan maastojuoksun MM-kisoissa pronssia. Vuonna 2008 hän sijoittui kymmenenneksi Edinburghin maastojuoksun MM-kisoissa ja 5 000 metrin yhdeksänneksi IAAF:n yleisurheilufinaalissa ajalla 13.41,43. Seuraavana vuonna hän oli 10 000 metrin viides Berliinin MM-kisoissa ajalla 27.18,47 ja voitti hopeaa Birminghamin puolimaratonin MM-kisoissa.
Henkilökohtaiset ennätykset

3 000 metrin juoksu: 7.50,57 (2006)
5 000 metrin juoksu: 13.09,96 (2005)
10 000 metrin juoksu: 26.59,61 (2007)
10 kilometrin maantiejuoksu: 27.44 (2009)
15 kilometrin maantiejuoksu: 41.54 (2009)
20 kilometrin maantiejuoksu: 56.36 (2010)
Puolimaraton: 59.10 (2009)
25 kilometrin maantiejuoksu: 1.13.54 (2010)
30 kilometrin maantiejuoksu: 1.28.50 (2011)
Maraton: 2.06.19 (2015)